**Հավելված 1**

**ՀՀ Արագածոտնի մարզի Թալին համայնքի ավագանու   
2018թ. դեկտեմբերի 26-ի թիվ 60-Ա որոշման**

**Կ Ա Ր Գ   
ԹԱԼԻՆԻ ՀԱՄԱՅՆՔԱՊԵՏԱՐԱՆՈՒՄ ՀԱՎԱՔՆԵՐԻ ԳՐԱՆՑԱՄԱՏՅԱՆԻ ՎԱՐՄԱՆ**

1. Հավաքի կազմակերպչի կողմից ստացված հավաքի իրազեկման փաստաթղթերը ընդունվում է Թալինի համայնքապետարանի աշխատակազմում:
2. Հավաքի կազմակերպչի կողմից ստացված հավաքի իրազեկման փաստաթղթերը Թալինի համայնքապետարանի աշխատակազմում ընդունվելուց հետո համապատասխան աշխատակիցը այն մուտքագրում է և մտից համարը, մուտքագրման օրը, ամիսը, տարին և ժամը, հավաքի կազմակերպչի մասին տվյալները և հավաքի համառոտ բովանդակությունը անհապաղ նշում է հավաքների իրազեկումների գրանցամատյանում:
3. Հավաքի կազմակերպչի կողմից ստացված հավաքի իրազեկման փաստաթղթերը Թալինի համայնքապետարանի աշխատակազմում ընդունվելուց հետո Թալին համայնքի ղեկավարը անհապաղ տալիս է հանձնարարական, որպեսզի նախապատրաստվի ոստիկանություն ուղարկվող ելից գրություն հավաքի անցկացման վերաբերյալ կարծիք ստանալու նպատակով:
4. Ոստիկանությանը հասցեագրված հավաքի անցկացման վերաբերյալ կարծիքը ստանալու վերաբերյալ գրությունը ստորագրելուց հետո համայնքապետարանի համապատասխան աշխատակիցը անհապաղ այն առաքում է ոստիկանություն և այդ մասին գրառում է կատարում Թալինի համայնքապետարանում հավաքների իրազեկումների գրանցամատյանում:
5. Ոստիկանության կողմից հավաքի անցկացման վերաբերյալ կարծիքը ստանալուց հետո այդ մասին անհապաղ գրառում է կատարվում Թալինի համայնքապետարանում հավաքների իրազեկումների գրանցամատյանում:
6. Ոստիկանության կողմից հավաքի անցկացման վերաբերյալ պատասխան գրությունը Թալին համայնքի ղեկավարը մակագրում է աշխատակազմի քարտուղարին՝ իրավական ակտի նախագիծը նախապատրաստելու համար:
7. Թալին համայնքի ղեկավարի իրավական ակտը ընդունվելուց հետո համայնքապետարանի համապատասխան աշխատակիցը անհապաղ այդ մասին գրառում է կատարում Թալինի համայնքապետարանում հավաքների իրազեկումների գրանցամատյանում ու այն ուղարկվում է հավաքի կազմակերպչին և այդ մասին գրառում է գրանցամատյանում:
8. Թալինի համայնքի ղեկավարը իրավական ակտը կազմակերպչին ուղարկվելուց հետո համայնքապետարանի համապատասխան աշխատակիցը հետևում է իրավական ակտի պահանջների կիրարկման ընթացքին և դրա մասին գրառում է կատարում հավաքների իրազեկումների գրանցամատյանում: